এসব উদ্যোগের পাশাপাশি গত ৮ অক্টোবর থেকে বাংলাদেশে বিতর্কিত ডিজিটাল নিরাপত্তা আইন কার্যকর হয়েছে৷ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক ড. ফাহমিদুল হক ডয়চে ভেলেকে বলেন, ‘‘সামাজিক যোগাযোগ মাধ্যম একটি শক্তিশালী মাধ্যম৷ মানুষ এখন এই মাধ্যমে মত প্রকাশ করছে৷ কথা বলছে৷ সামাজিকক যোগাযোগ মাধ্যমে রাষ্ট্রবিরোধী ও অপরাধমূলক কর্মকান্ডও হচ্ছে৷ কিন্তু বাংলাদেশে একই অপরাধ এমনিতে করলে যে শাস্তি সামাজিক যোগাযোগ মাধ্যম ব্যবহার করে তা করলে শাস্তি অনেক বেশি৷ একই অপরাধে দুইরকম শাস্তির বিধান থাকা উচিত নয়৷''